Heartwood Homestead | LekkeSlaap
Vanaf R590 per nag (plek vir 3)
Heartwood Homestead bied unieke plaasverblyf wat onafhanklik van die plaaslike kragnetwerk is, 20 km vanaf Oos-Londen se middestad.
Dié eko-vriendelike sinkplaatdakhuisie is uit herwonne hout gebou en skuil in 'n inheemse woud met 'n uitsig oor die Gonubieriviervallei. Die kothuis het slaapplek vir 3 volwassenes, of 2 volwassenes met 2 kinders, en beskik oor 1 slaapkamer, 1 badkamer en 'n oopplan-leefarea. Die slaapkamer is op die tussenvloerverdieping en het 'n dubbelbed en rakkies vir klere. Die badkamer het 'n stort, toilet en 'n wasbak.
Die kombuisie op die onderste verdieping is met basiese toebehore soos 'n yskas, tweeplaatgasstoof, eetgerei en breekware toegerus. Die sitarea langsaan het 2 enkelslaapbanke en stapeldeure wat na die dek lei om die uitsig oor die prentjiemooi woud te bewonder.
Die huisie maak heeltemal van sonkrag gebruik. Die plaas het plaashoenders, 2 koeie wat met die hand gemelk word vir botter en kaas, 'n klein, inheemse kwekery en 'n houtwerkwinkel.